Wat 'n nice plek! Die plek is smaakvol gemeubileerd en veilig. Die water is egter 'n bietjie van 'n problem. Gaste het gekla dit hulle net koue water gehad het om in te stort. Ons het wel warm water gehad vir 'n minute of twee in die stort, maar dan is daar net yskoue water daarna. Anders as dit is dit regtig 'n baie oulike plek!
Ek het my verblyf in Villa Afriq baie geniet. Die kamers is smaakvol uitgelê. Daar was 'n groot yskas beskikbaar. Daar is 'n baie oulike restaurant net om die draai van die gastehuis met 'n baie oulike menu. Die eienaar is altyd gasvry. Ek sal definifief in die toekoms weer daar oorbly en kan dit definitief aanbeveel.
Dit was heerlik om by Vila Afriq te oornag. Ek sal beslis weer in die toekoms daar bespreek. Pragtig, skoon, professioneel, vriendelik en waarde vir geld.
Baie goeie en positiewe ervaring. Netjies en skoon geriewe en die kunstige en kreatiewe omgewing het bygedra tot 'n baie lekker oornag geleentheid.
Villa Afriq is regtig 'n baie wonderlike plekkie met baie vriendelike personeel. Die eenhede is baie mooi en voledig toegerus. Regte waarde vir jou geld. Ek beveel Villa Afriq aan vir almal wat in Lydenburg wil oornag.
Baie dankie vir jul vriendelike ontvangs en die pragtige kamer waarin ons oorgeslaap het. Ek sal Villa Afriq beslis aanbeveel en weer besoek.
Dit is die wonderlikste twee mense of soos ons hulle leer ken het warm van hart sal op geen ander plek ooit wil bly nie. Daar is geen woorde wat die gasvryheid kan beskryf nie. Jy voel of jy deel is van alles en almal. As daar 'n 10 ster gradering was dan verdien hierdie gaste huis dit.
Dis ons tweede besoek aan Villa Afriq, baie oulike opset met alles wat jy nodig het. Pragtige, rustige omgewing.
Die verblyf by Villa Afriq is uitstekend. Die mense is baie gasvry en vriendelik. Die kamers is lieflik, skoon en netjies. Die ontbyt en middagete is 'n treffer. Ons het die verblyf daar baie geniet en sien julle definitief weer volgende jaar. Julle verdien 10 sterre en ons kan julle aanbeveel vir almal.
Die kamers is pragtig. Elke kamer lyk anders en is baie stylvol. Ons is vriendelik ontvang en ons kon ook kies in watter kamer ons wil bly wat 'n moeilike keuse was, want almal is baie mooi en gerieflik. Ek sal vir enige persoon wat in Lydenburg wil oornag aanbeveel om daar te oornag. Definitief waarde vir geld en jy kan lekker ontspan met ons eie patio aan die agterkant van ons kamer wat ook ons eie kombuis ingesluit het.
Die verblyf was gemaklik, skoon en baie mooi versier. Dit is presies wat ons nodig gehad het en wou hê. Ons was spesifiek op soek na selfsorg-eenhede en dít het ons verwagtinge oortref!
Ons het dit baie geniet om daar te oornag, die kamer was baie goed toegerus en netjies. Sal definitief weer daar oornag.
Nie geweet wat om te verwag nie. Kamer was heerlik en alles is daar wat mens nodig het. Dankie vir die oornag. Doen dit weer saam met my gesin as ons wildtuin toe gaan.
My dogter bly in Lydenburg en ek sal maklik in die vervolg elke keer as ons vir haar gaan kuier, by Villa Afriq gaan bly. Die kamers is almal uniek en uiters kunstig versier. Die plekkies is baie skoon en ons het absoluut niks gehad om oor te kla nie. Ek het my selfoonlaaier daar vergeet en toe ek bel om te hoor of hulle dit dalk gekry het, het Wimpie klaar daarvan geweet en gesê dat my dogter dit kan gaan oplaai. Beslis 'n plek wat ek met die grootste vrymoedigheid sal aanbeveel en ons was veral verbaas oor die waarde vir ons geld! Puik!
Dit was waarlik 'n baie genotvolle tydjie. Dit is skoon en netjies en baie smaaklik gemeubileer. Die ontbyt was ook keurig bedien en die wonderlike gasvryheid geniet. Ons sal definitief weer Villa Afriq besoek. Beveel dit ten sterkste aan.
Wat 'n pragtige en netjiese plekkie! Ons het op die nippertjie bespreek en was aangenaam verras toe ons by Villa Afriq aankom. Dit is regtig waarde vir geld en ons sal vir seker weer daar bly as ons in die toekoms blyplek in Lydenburg nodig het. Die eenheid is pragtig binne en ek dink nie ek het al ooit so 'n skoon kombuis iewers anders gesien nie. Om elke hoek en draai is iets mooi, dit was veral lekker dat ons ons eie privaat stoepie gehad het. Dit was 'n lekker bederf en ek is bly ons het besluit om hier te bly.
Dit was vir ons so lekker om daar te bly. Ons sal enige tyd weer kom en dit beslis aanbeveel as die heel beste verblyf in Lydenburg. Julle moet aangaan waarmee jul besig is ... Jul het 'n wenresep beet.
Die plek is pragtig en skoon en het alles en nog meer wat jy benodig. Die eienaars is baie behulpsaam en vriendelik. Die privaat kuierplek agter elke kamer is 'n bonus wat jou baie privaatheid verskaf. Ons sal dit weer besoek.